
Ocenjevalna lestvica: 

	ODSTOTKI
	OCENA

	100% - 90%
	odlično (5)

	89% - 79%
	prav dobro (4)

	78% - 65%
	dobro (3)

	64% - 45%
	zadostno (2)

	44% - 0%
	nezadostno (1)




Opisnik za ustno oceno:

	odlično (5)
	Učenec brez pomoči učitelja tekoče poimenuje ali opisuje predmete in dejanja, ustrezno vključuje besede v povedi, uporablja besedišče, primerno vlogi v odnosu do sogovornika; pravilno in samostojno uporablja slovnične strukture v okviru obravnavane učne teme.

	prav dobro (4)
	Učenec brez pomoči učitelja tekoče poimenuje ali opisuje predmete in dejanja, besedišče je manj bogato, pojavlja se ponavljanje, vendar je še ustrezno vlogi v odnosu do sogovornika; pravilno uporablja slovnične strukture z redkimi napakami, ki jih zna ob opozorilu učitelja popraviti.

	dobro (3)
	Učenec večinoma ustrezno opisuje predmete in dejanja, vključuje besede v enostavnejše povedi, potrebuje pa učiteljevo podporo (vprašanja, asociacije); vodeno uporablja slovnične strukture, napake so pogostejše.

	zadostno (2)
	Učenec ima težave pri izbiri ustreznih besed glede na temo in vlogo v interakciji, ima težave pri vključevanju besed v povedi, v vodeni interakciji s sogovornikom se ob vidni ali pisni podpori odziva enobesedno ali nebesedno; prepozna slovnične strukture, pojavlja se veliko napak pri vodeni uporabi.

	nezadostno (1)
	Učenčevo besedišče je neustrezno in pomanjkljivo, prav tako izgovorjava besed. Govor vsebuje jezikovne strukture, ki so samo izjemoma pravilne in ustrezno rabljene. Komunikacija je otežena ali je ni. 





